Årsberetning 2020 for +60

Vi Startede foråret 2020 op med et par medlemmer yderligere, så vi var på 78 efter, men så kom

Corona jo den 11. marts – en onsdag aften – hvor vi måtte lukke ned fra torsdag morgen, så det

blev en travl onsdag aften. Desværre missede vi jo så vores afslutning både vort ”STJERNETRÆF”

med Senior Triatlon og det sociale samvær, som jo er i højsæde hos os – så vi måtte konstatere, at

det var den forårssæson.

Vi dyrker fortsat Gymnastik, Spinner, Ringo, spiller Badminton og uanset vejr og vind en rask gåtur

på ca. 5 km.

Starten af sæsonen 20/21 blev en helt fantastisk udflugt med bus til Samsø den 27. august. En

rigtig spændende ø, hvor Birgit Jespersen, boende på Samsø, men her fra Frederiks, var guide lige

fra vores bus kom på land og til vi igen skulle med færgen tilbage til Hou. Vi fik en fantastisk

rundvisning og kom steder, hvor man ikke skulle tro en stor dobbeltdækkerbus overhovedet kunne

køre, men hun ”lokkede” lidt med chaufføren, som fulgte hendes plan.

En rigtig god dag, som blev årets højdepunkt, endda selv om vi skulle bruge mundbind stort set

hele dagen, men alt det vi så og hørte om Samsø gjorde, at vi helt glemte besværet.

Tusind tak til Knud og Dorthe for en rigtig god dag!

Vi var rigtig meget klar til efterårssæsonen efter denne tur, og gennemførte ”næsten” sæsonen

med de restriktioner vi måtte tage hensyn til undervejs lige indtil vores julefrokost desværre blev

aflyst.

Vi fik henover efteråret en lille nedgang på 7 medlemmer, grundet Covid 19, så vi tror på alle

kommer stærkt tilbage så snart vi igen må være sammen.

Tak til alle +60’ere for den positive indstilling vi altid mødes under og fortsat god vind for Alhedens

Idrætsforening og vores ”lille” +60 afdeling.

Frederiks den 11. marts 2021

Inge-Lise Sterup